

**ANYKŠČIŲ RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO ANYKŠČIŲ KŪNO KULTŪROS IR SPORTO CENTRO**

 **2021 METŲ VEIKLOS ATASKAITAI**

 Nr. 1-T-

Anykščiai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Viešojo sektoriaus subjekto metinės veiklos ataskaitos rengimo tvarkos aprašo, patvirtinto Lietuvos Respublikos Vyriausybės 2019 metų vasario 13 d. nutarimu Nr. 135 „Dėl viešojo sektoriaus subjekto metinės veiklos ataskaitos rengimo tvarkos aprašo patvirtinimo“, 4, 17 ir 18 punktais ir Anykščių rajono savivaldybės tarybos veiklos reglamento, patvirtinto Anykščių rajono savivaldybės tarybos 2015 m. kovo 26 d. sprendimu Nr. 1-TS-88 „Dėl Anykščių rajono savivaldybės tarybos veiklos reglamento patvirtinimo“, 116 ir 118 punktais, Anykščių rajono savivaldybės taryba n u s p r e n d ž i a:

 Pritarti Anykščių kūno kultūros ir sporto centro 2021 metų veiklos ataskaitai (pridedama).

Meras Sigutis Obelevičius

 PRITARTA

 Anykščių rajono savivaldybės tarybos

 2022 m. kovo d. sprendimu Nr. 1-TS-

**ANYKŠČIŲ KŪNO KULTŪROS IR SPORTO CENTRO**

**2021 METŲ VEIKLOS ATASKAITA**

**VADOVO ŽODIS**

 Anykščių rajono kūno kultūros ir sporto centras (toliau – Sporto centras) – yra biudžetinė įstaiga. Sporto centro veiklos tikslas – įgyvendinti bendrą savivaldybės sporto plėtros politiką, sveikos gyvensenos programas, per sportą skatinti vaikų ir jaunimo, suaugusiųjų ir neįgaliųjų užimtumą ir saviraišką, ieškoti talentingų sportininkų, rengti juos tinkamai atstovauti Sporto centrui, Anykščių rajono savivaldybei respublikiniuose ir tarptautiniuose sporto renginiuose.

Sporto centro direktoriaus pareigose dirbu nuo 2020 metų balandžio 1 dienos. Užtikrinant kokybišką sportinio ugdymo organizavimą, įgyvendinant atskirų sporto šakų ugdymo programas, metų pradžioje šalyje dar vyraujant COVID-19 pandemijai, teko dirbti neįprastomis sąlygomis bei organizuoti ugdymo procesą mišriu būdu: su meistriškumo grupėmis kontaktiniu, o su pradinio rengimo grupėmis nuotoliniu būdu. Dalis trenerių naudodamiesi internetinėmis platformomis, programėlėmis (Zoom, Faceebook, Messenger ir kt.) treniruotes vykdė nuotoliniu būdu. Krepšinio Lietuvos RKL čempionatas vyko be žiūrovų, todėl organizavome filmavimą ir tiesiogiai transliavome varžybas Anykščių KKSC – Elmis komandų fanams. Nuo kovo mėnesio mokinių krepšinio lygos (MKL) varžybose dalyvavo U – 16 merginų, U – 12, U – 14, U – 16 vaikinų krepšinio komandos. Sporto centro vaikinų ir merginų komandos garbingai varžėsi turnyruose Pakruojyje, Kėdainiuose, organizavo draugiškas varžybas Anykščiuose su Visagino, Kupiškio bei Molėtų komandomis.

**I SKYRIUS**

**INFORMACIJA APIE SPORTO CENTRO VEIKLOS TIKSLŲ ĮGYVENDINIMĄ**

 2021 metais įgyvendinome veiklos plane numatytus tikslus ir uždavinius:

**1. Siekiant užtikrinti kokybišką sportinio ugdymo organizavimą ­buvo parengtos atskirų sporto šakų ugdymo programos, buvo vykdoma talentingų sportininkų paieška.** Sporto centre sukomplektuotos 25 sportinio ugdymo grupės: iš jų 8 pradinio rengimo grupės (2020 m. buvo 7 gr.), 10 meistriškumo ugdymo grupių (2020 m. buvo 11 gr.), 3 meistriškumo tobulinimo grupės (2020 m. buvo 4 gr.), 3 neformaliojo vaikų ugdymo grupės (2020 m. buvo 3 gr.) ir 1 aukšto meistriškumo grupė. Sportininkų meistriškumo lygis sporto šakoje nustatomas pagal iškovotus medalius Lietuvos čempionatuose, užimtas aukštas vietas pasaulio ir Europos čempionatuose, kitose prestižinėse tarptautinėse varžybose, žaidimų sporto šakų komandų užimtas vietas Lietuvos moksleivių lygoje, apskrities čempionate, pirmenybėse. Trenerių skaičius lėmė sporto šakos masiškumo rodiklius, kvalifikacija – meistriškumo.

Sporto centre plėtojamos aštuonios sporto šakos (1 lentelė), iš jų keturios yra šalies strateginės sporto šakos: imtynės, krepšinis, plaukimas, sunkioji atletika.

***1 lentelė. Sporto centro trenerių ir sportininkų skaičių palyginimas pagal sporto šakas***

|  |  |  |  |  |
| --- | --- | --- | --- | --- |
|  |  Sporto šakos | Treneriai | Sportininkų skaičius |  Skirtumas lyginant 2020 m. su 2021 m. |
| 2020 | 2021 | 2020 | 2021 |
| 1. | Krepšinis | 4 | 4 | 97 | 86 | -11 |
| 2. | Futbolas | 1 | 1 | 34 | 30 | -4 |
| 3. | Graikų-romėnų imtynės | 3 | 3 | 54 | 46 | -8 |
| 4. | Sunkioji atletika | 2 | 2 | 19 | 16 | -3 |
| 5. | Plaukimas | 2 | 2 | 54 | 53 | -1 |
| 6. | Slidinėjimas | 1 | 1 | 9 | 8 | -1 |
| 7. | Biatlonas | 2 |  2 | 21 | 13 | -8 |
| 8. | Žirginis sportas | 1 | 1 | 17 | 12 | -5 |
|  | **Iš viso:** | 16 | 16 | 305 | 264 | -41 |

Talentingų sportininkų paieška buvo vykdoma bendradarbiaujant su rajono bendrojo ugdymo mokyklų kūno kultūros mokytojais, keičiantis informacija apie pastebėtus talentingus sportiškus vaikus, juos pritraukiant į treniruotes, sporto varžybas. Rugsėjo mėnesį vyko imtynių, biatlono, slidinėjimo, krepšinio sporto šakų pristatymas atveriant sporto bazių duris visiems besidominantiems vaikams ir jų tėveliams.

Siekiant pagerinti trenerių mokomojo-sportinio darbo planavimo ir apskaitos kontrolę, įdiegtas elektroninis dienynas.

 Buvo sudarytos sąlygos sporto darbuotojams tobulinti kvalifikaciją – dalyvauta 29 seminaruose.

 **2. Siekiant sudaryti tinkamas sąlygas aukšto meistriškumo sportininkams rengti bei dalyvauti svarbiose sporto varžybose – pagerinta sporto infrastruktūra, materialinė bazė.**

Anykščių sportininkai dalyvavo įvairiuose oficialiuose turnyruose: Europos sunkiosios atletikos suaugusiųjų čempionate Maskvoje (Rusija) – 5 vieta. Imtynininkai dalyvavo pasaulio jaunių čempionate Budapešte (Vengrija), Europos jaunučių čempionate Sofijoje (Bulgarija). Plaukikai – Šiaurės šalių plaukimo čempionate Švedijoje, Baltijos šalių čempionate Estijoje, kur iškovojo 2, 3 vietos medalius. Slidininkai dalyvavo pasaulio čempionate Vokietijoje, biatlonininkai atstovavo Lietuvą pasaulio jaunių ir jaunimo čempionatuose Austrijoje. Sportininkai tarptautiniuose turnyruose Ukrainoje, Latvijoje, Estijoje, Lenkijoje, Bulgarijoje garsino Anykščius ir iškovojo įvairių spalvų medalius.

Anykščių r. Niūronių kaime pagerintos žirginio sporto sportininkų treniravimosi sąlygos: hipodrome aptverta tvora apšilimo ir konkūrų aikštėje, iškastas vandens gręžinys, futbolo stadione teisėjams pastatytas pagalbinis pastatas, sutvarkyta aplinka – rėmėjų pagalba įsirengėme terasą.

2021 metais Anykščių sportininkai įvairiuose Lietuvos čempionatuose iškovojo 89 medalius (2020 m. iškovojo 61): aukso – 31, sidabro – 27 , bronzos – 31 (2 lentelė).

***2 lentelė. Sporto centro individualių sporto šakų meistriškumo rodikliai pagrindinėse 2021 m. varžybose***

|  |  |
| --- | --- |
|  Sporto šakos  | **Iškovoti medaliai (I–III vietos)** |
| Lietuvos vaikų, jaunučių čempionatas | Lietuvos jaunių čempionatas | Lietuvos jaunimo čempionatas | Lietuvos čempionatas | **Iš viso** | Lietuvos sportožaidynės | **Iš viso** |  | Baltijos šalių čempionatas |
| I | II | III | I | II | III | I | II | III | I | II | III | I | II | III |  | I | II | III |
| 1. | Imtynės | 4 | 2 | 2 | 2 | 3 | 5 |  |  |  |  | 1 | 3 | 22 | 3 | 2 | 6 | 11 |  | 1 | 1 |  |
| 2. | Sunkioji atletika |  |  |  | 1 |  |  | 7 | 4 | 1 | 7 | 3 | 3 | 26 |  |  |  |  |  |  |  |
| 3. | Biatlonas |  |  |  | 2 | 1 | 3 |  |  |  |  | 4 | 3 | 13 |  |  |  |  |  |  |  |
| 4. | Slidinėjimas |  |  |  | 2 | 2 | 1 |  |  |  | 2 | 1 | 2 | 10 |  |  |  |  |  |  |  |
| 5. | Plaukimas |  |  |  |  |  |  |  |  |  |  | 2 | 1 | 3 |  |  |  |  |  | 1 | 1 |

 **3. Siekiant fizinio aktyvumo veiklų plėtros, sudaryti palankią aplinką visų rajono gyventojų fiziniam aktyvumui, aktyviam laisvalaikiui bei sveikatos stiprinimui – buvo stiprinamas bendradarbiavimas su mokymo įstaigomis, Lietuvos sporto šakų federacijomis, asociacijomis, rajono bendruomenėmis. Pagerinta informacijos sklaida apie vykdomus sporto renginius.**

Siekiant motyvuoti Sporto centro sportininkus, buvo organizuoti nuotoliniai sporto renginiai skirti Laisvės gynėjų dienai, Sausio 13-ąjai paminėti. Vasario 16 dieną organizuota nuotolinė treniruotė su daugkartiniu Lietuvos imtynių čempionu. Dėl situacijos šalyje tradicinis bėgimas ,,Anykščiai–Puntuko akmuo–Anykščiai“ buvo organizuotas du kartus: virtualiai savo pasirinktoje distancijoje (nuo balandžio 26 d. iki gegužės 2 d.) ir rugpjūčio 14 d. – tradiciškai, kuriame dalyvavo 303 dalyviai. Birželio 5 d. Niūronių žirgų hipodrome organizavome treniruočių tipo konkūrų varžybas.

2021 m. organizuotas, pasisekimą 2020 metais turėjęs, Anykščių rajono atviras reitinginis krepšinio 3x3 čempionatas. Organizavome sporto renginius, skirtus bendrojo ugdymo mokyklų mokiniams – rudens krosą, futbolo 5x5 varžybas, krepšinio 3x3 į vieną krepšį varžybas. Dėl viruso plitimo grėsmės ir kontaktų tarp atskirų mokymo įstaigų teko sustabdyti kvadrato, šaudymo iš lazerinio šautuvo varžybas. Dėl epidemijos nepavyko suorganizuoti varžybų tarp seniūnijų. Didžioji dalis treniruočių su pradinio rengimo grupėmis buvo vykdytos nuotoliniu būdu, bet, pagerėjus situacijai šalyje, buvo grįžta prie kontaktinio darbo su ugdytiniais, organizuoti įvairūs sporto renginiai, dalyvauta įvairiose Lietuvos federacijų organizuojamose varžybose.

 2021 m. sudarytos sąlygas rajono gyventojams kultivuoti futbolą, krepšinį, plaukimą, imtynes, sunkiąją atletiką, slidinėjimą, biatloną, žirginį sportą, siekti didelių sportinių laimėjimų savo sporto šakos varžybose, stipriausiems rajono sportininkams ir komandoms dalyvauti šalies ir tarptautinėse varžybose, čempionatuose.

Anykščių jaunieji futbolininkai atstovavo Anykščiams UAFF (Utenos apskrities futbolo federacijos) organizuojamuose turnyruose. Sporto centro sportininkai dalyvavo Aukštaitijos seniūnijų šaškių, tinklinio krepšinio, smiginio, stalo teniso žaidynėse Utenoje.

 Regionų krepšinio lygos varžybose Sporto centro „Elmis“ komanda šiais metais iškovojo 7 vietą.

 Žirginio sporto sportininkai dalyvavo „Navickų taurė“ varžybose Bendoriuose (Vilniaus r.), Berniūnuose (Panevėžio r.), uždarų patalpų konkūrų varžybose Joniškio r. „Audruvio taurė“ ir atskirose amžiaus grupėse iškovojo čempionų vardus bei prizines vietas. Sportininkai garbingai atstovavo Anykščius Lietuvos jojimo konkūrų čempionate, organizavo „Arklio muziejaus“ taurės varžybas Niūronyse, kuriose dalyvavo 180 duetų.

Nuolat bendradarbiaujama su Lietuvos sporto šakų federacijomis, siekiant užtikrinti aukšto meistriškumo sportininkų pasirengimą svarbiausioms šalies ir tarptautinėms varžyboms, siekiant kuo aukštesnių rezultatų. Bendradarbiaudami su Lietuvos imtynių federaciją, organizavome Baltijos šalių jaunučių čempionatą bei tarptautinę sporto stovyklą. Su Lietuvos slidinėjimo asociacija organizavome riedslydžių čempionato finalinio etapo bei „Anykščių taurė – 2021“ varžybas.

 2021 metaisSporto centras organizavo 31 renginį (3 lentelė), kuriuose dalyvavo 2141 sportininkas.

 ***3 lentelė. Sporto centro 2021 m. organizuoti sporto renginiai***

|  |  |  |
| --- | --- | --- |
| **Eil.Nr.** | **Pavadinimas** | **Dalyvių skaičius** |
| 1. | Laisvės gynėjų dienos paminėjimas sportuojant su iššūkiais | 13 |
| 2. | Virtualus ,,Puntuko bėgimas“ | 56 |
| 3. | Krepšinio turnyras 3x3 Troškūnuose | 90 |
| 4. | Treniruotė perspektyviausiems krepšininkams gamtoje – su dviračiais ir plaukiant upe baidarėmis | 12 |
| 5. | Draugiškos Sporto centro „Elmis“ krepšinio varžybos | 24 |
| 6.  | Atviros sunkiosios atletikos pirmenybės | 55 |
| 7. | Atviras Anykščių r. futbolo 5x5 čempionatas, I turas Troškūnai | 48 |
| 8. | Draugiškos U12 krepšinio varžybos „Anykščiai–Rokiškis“ | 24 |
| 9. | Draugiškos (2010 m.ir jaun.) krepšinio varžybos ,,Anykščiai–Ukmergė“ | 24 |
| 10. | Sunkiosios atletikos varžybos ,,Sporto centro taurė 2021“ | 80 |
| 11. | ,,Bėk, bėk, žirgeli“ konkūrų varžybos | 40 |
| 12. | Anykščių r. 3x3 krepšinio čempionatas, I turas Troškūnuose | 120 |
| 13. | Anykščių r. 3x3 krepšinio čempionatas, II turas Kavarske  | 124 |
| 14. | Anykščių r. 3x3 krepšinio čempionatas, III turas Svėdasuose | 108 |
| 15. | Anykščių miesto šventės sporto renginiai ,,IV turas“ krepšinio 3x3 pirmenybės, šaškių turnyras, beisbolo sporto šakos pristatymas | 90 |
| 16. | Anykščių r. 3x3 krepšinio čempionatas, V turas Kupiškyje | 82 |
| 17. | Anykščių r. 3x3 krepšinio čempionatas, VI turas Traupyje | 80 |
| 18. | Tradicinis bėgimas „Anykščiai–Puntuko akmuo–Anykščiai“  | 303 |
| 19. | ,,Anykščių KKSC taurė 2021“ riedslidžių varžybų I etapas | 50 |
| 20. | Sporto žaidynės 2021, Troškūnuose | 100 |
| 21. | VIII pagarbos bėgimas „Algimanto apygardos partizanų kovų takais“ | 83 |
| 22. | Anykščių rajono mokinių rudens kroso varžybos | 111 |
| 23. | Merginų krepšinio turnyras ,,Palydėkime vasarą“ | 0 |
| 24. | Anykščių r. krepšinio pirmenybės | 100 |
| 25. | Anykščių r. bendrojo ugdymo mokyklų krepšinio 3x3 varžybos | 50 |
| 26. | Atviros Anykščių r. sunkiosios atletikos pirmenybės | 27 |
| 27. | Atviras Anykščių r. futbolo 5x5 čempionatas, II turas Anykščiuose | 60 |
| 28. | Atviras Anykščių r. futbolo 5x5 čempionatas, III turas Anykščiuose | 40 |
| 29. | Riedslidžių varžybos „Anykščių taurė 2021“, II etapas | 60 |
| 30. | Draugiškos tinklinio varžybos, skirtos sporto dienai | 12 |
| 31. | Anykščių r. bendrojo ugdymo mokyklų futbolo 5x5 varžybos | 75 |
|  | **Iš viso:** | **2141** |

 2021 metais plaukimo sprinto festivalis ir imtynių turnyras dėl pandemijos nebuvo vykdomi.

**Programų ir projektų valdymas**

2021 m. Sporto centras įgyvendino šiuos sporto projektus:

– „Didelio meistriškumo sportininkų rengimo programa“ – organizavo sporto stovyklas Druskininkuose (slidininkai), Ignalinoje, Latvijoje (biatlonininkai), Klaipėdoje (sunkiaatlečiai) bei dalyvavo sporto federacijų organizuotose sporto stovyklose Vilniuje ir Druskininkuose (imtynininkai), Švedijoje ir Estijoje (slidininkai).

– „Pagauk gerą emociją“ (9 000 Eur) ir „Vasaros aktyvumo banga“ (2 000 Eur), kurių metu 95 sportininkai, lankantys Sporto centro plaukimo, krepšinio, imtynių, biatlono bei slidinėjimo treniruotes turėjo galimybę turiningai ir aktyviai leisti vasaros atostogas Palangoje ir Ignalinoje.

2021 m. Sporto centras įgyvendino projektą „Anykščiai–Puntuko akmuo–Anykščiai“, kurio veiklos buvo finansuotos Švietimo mainų paramos fondo lėšomis. Projektui buvo skirtas finansavimas (9 039 Eur), tačiau dėl karantino apribojimų masiniams renginiams, sulaukta mažiau bėgimo dalyvių ir jis įgyvendintas mažesne apimtimi, todėl panaudota projekto suma – 6 317,34 Eur.

**Sporto centro veikla**

 Sporto centras veiklą vykdė vadovaudamasis įstaigos nuostatais, tvarkomis, Lietuvos Respublikos švietimo, mokslo ir sporto ministerijos įsakymais, kitais galiojančiais Lietuvos Respublikos įstatymais, nutarimais, Lietuvos Respublikos biudžetinių įstaigų darbuotojų darbo apmokėjimo įstatymu, steigėjo bei rajono mero parengtais potvarkiais ir įsakymais.

 **2021 m. parengti ir Sporto centro direktoriaus** patvirtinti šie įstaigos veiklos dokumentai:

* Sporto centro vidaus kontrolės politika – 2021 m. sausio 25 d. įsakymas Nr. V-6;
* Sporto centro bendruomenės etikos kodeksas – 2021 m. vasario 10 d. įsakymas Nr. V-16;
* Sporto centro finansų kontrolės taisyklės – 2021 m. vasario 25 d. įsakymas Nr. V-19;
* Sporto centro vidaus kontrolės įgyvendinimo tvarkos aprašas – 2021 m. kovo 1 d. įsakymas

 Nr. V-26/1;

* Sporto centro gaisrinės saugos instrukcijos Nr. GS-1 ir pavyzdinės gaisrinės saugos instruktažų registracijos žurnalo formos patvirtinimas – 2021 m. kovo 15 d. įsakymas Nr. V-30;
* Sporto centro 2021 m. veiklos planas – 2021 m. kovo 23 d. įsakymas Nr. V-32;
* Sporto centro tarnybinių komandiruočių išlaidų apmokėjimo taisyklių papildymas – 2021 m. gegužės 3 d. įsakymas Nr. V-40/1;
* Sporto centro konkursų pareigoms, į kurias darbuotojai priimami konkurso būdu, tvarkos aprašas – 2021 m. rugpjūčio 5 d. įsakymas Nr. V-67;
* Sporto centro 2022 m. dokumentacijos planas – 2021 m. lapkričio 11 d. įsakymas Nr. V-96;
* Sporto centro vidaus kontrolės įgyvendinimo tvarkos aprašas (nauja redakcija) – 2021 m. gruodžio 28 d. įsakymas Nr. V-113.
* Sporto centro elektroninio dienyno sudarymo tvarkos aprašas – 2021 m. gruodžio 22 d. įsakymas Nr. V-111.

**II SKYRIUS**

**KITA INFORMACIJA**

***Schema. Sporto centro struktūra***

Sporto centro darbuotojų, dirbančių pagal darbo sutartis, pareigybių pavadinimai, lygiai ir skaičius pateikti 4 lentelėje.

 ***4 lentelė. Sporto centro pareigybės***

|  |  |  |
| --- | --- | --- |
| Pareigybės pavadinimas | Lygis | Pareigybių skaičius |
|
| Direktorius | A | 1 |
| Direktoriaus pavaduotojas  | A2 | 1 |
| Vyr. buhalteris | A2 | 1 |
| Viešojo administravimo specialistas | A2 | 1 |
| Specialistas sportui ir renginiams | A2 | 1 |
| Rinkodaros specialistas | A2 | 1 |
| Kineziterapeutas | A2 | 1 |
| Sekretorius referentas | B | 1 |
| Teniso kortų instruktorius | B | 1 |
| Vairuotojas | C | 2 |
| Darbininkas | D | 1 |
| **Iš viso:** |  | **12** |

 Sporto centre 2021 m. sausio 1 d. dirbo 26 darbuotojai, metų pabaigoje – 25 darbuotojai. Iš jų 6 administracijos darbuotojai, 16 trenerių, 1 darbininkas, 2 vairuotojai. Visi Sporto centro darbuotojai turi išsilavinimą, atitinkantį užimamas pareigybes ir kvalifikaciją. Sporto centre dirba 8 treneriai, kurių darbo stažas iki 10 metų, ir 8 treneriai, kurių darbo stažas virš 10 metų. Visi treneriai turi aukštąjį kūno kultūros ir sporto išsilavinimą. Vienas sunkiosios atletikos treneris turi įgijęs V kvalifikacinę kategoriją, slidinėjimo treneris – IV kvalifikacinę kategoriją, 2 imtynių treneriai, vienas plaukimo treneris ir vienas biatlono treneris – III kvalifikacinę kategoriją ir vienas imtynių treneris turi II kvalifikacinę kategoriją. Iki 30 metų amžiaus Sporto centre dirba 2 treneriai. Penki treneriai darbą Sporto centre derina su darbu kitose bendrojo ugdymo įstaigose. Treneriai dirba individualiu darbo grafiku (penkių arba šešių savaitinių darbo dienų), kurį tvirtina Sporto centro direktorius. Sporto centro trenerių amžiaus vidurkis yra 47 metai. Sporto centre dirba kompetentingi treneriai, kurie turi pakankamą darbo patirtį, didelį pedagoginio darbo stažą, nuolatos tobulina profesines kompetencijas, kurias taiko praktikoje.

 Neužimtų pareigybių 2021-12-31 buvo dvi pareigybės.  Vidutinis 2021 m. mėnesio atlyginimo vidurkis (bruto): vadovų – 1869,93 Eur, trenerių – 1137,02 Eur, kitų darbuotojų – 1102,59  Eur.

**Turto valdymas**

Sporto centro valdomas nekilnojamas turtas – žemės sklypai ir pastatai (5 lentelė).

 5 ***lentelė. Sporto centro valdomas nekilnojamas turtas***

|  |  |  |
| --- | --- | --- |
| **Turtas / vieta** | **Vertė, Eur** | **Pastabos** |
| Anykščių kūno kultūros ir sporto centras, kodas 190049838, Liudiškių g. 18, Anykščiai, LT-29130 |
| Sporto inžinierinis statinys (apšilimo aikštelė, sporto konkūrų aikštė) Niūronių k., Anykščių sen. Unikalus Nr. 44000-0653-5473, plotas 901,66 kv. m | 136827,00 | Priklauso Anykščių rajono savivaldybei.Nuo 2020 m. pagal Anykščių r. savivaldybės tarybos 2020-09-24 sprendimą Nr. 1-TS-289, patikėjimo teise perduota Sporto centrui |
| Žemės sklypas J. Biliūno g. 81, Anykščiai, Unikalus Nr. 3403-0009-0024, kadastrinis Nr. 3403 / 0010:94 | 17983,00 | Pagal Valstybės įmonės registrų centro duomenis Nr. 34 / 12673 priklauso Anykščių rajono savivaldybei, perduota panaudai Sporto centrui |
| Sporto inžinieriniai statiniai – sporto aikštelė (asfaltinė velotrasa, pėsčiųjų takai, daugiafunkcinė aikštelė ir kt.) Unikalus Nr. 4400-4411-2981, Parko g., Anykščiai | 264713,00 | Priklauso Anykščių rajono savivaldybei.Nuo 2019 m. balandžio 1 d. pagal Anykščių r. savivaldybės tarybos sprendimu Nr. 1-TS-92 patikėjimo teise perduotas Sporto centrui |
| Sporto aikštelė, Parko g., Anykščiai | 39564,00 | Priklauso Anykščių rajono savivaldybei.Nuo 2015 m. spalio 30 d. pagal panaudos sutartį Nr. 1-SU-836 perduota Sporto centrui iki 2025 m. spalio 30 d.  |
| Rampų sistema, Parko g., Anykščiai | 25357,00 | Priklauso Anykščių rajono savivaldybei.Nuo 2015 m. spalio 30 d. pagal panaudos sutartį Nr. 1-SU-836 perduota Sporto centruiiki 2025 m. spalio 30 d. |
| Negyvenamosios patalpos(J. Biliūno gimnazijos bendrabutyje), adresu Liudiškių g. 53, Anykščiai | 28134,00  | Nekilnojamojo turto kadastro duomenų bylos Nr. 34 / 12769 plane pastatas, kuriame yra patalpos, pažymėtos indeksu 3N3p, unikalus Nr. 4400-0248-2613:5870, patalpų indeksai – 7-1-7-7, 7-35-7-42, bendras patalpų plotas 215,50 kv. m, perduota Sporto centro panaudai iki 2022 m. birželio 27 d. |
| Negyvenamosios patalpos A. Vienuolio progimnazijos patalpose, adresu J. Biliūno g. 31, Anykščiai | 73669,00 | Nekilnojamojo turto kadastro duomenų bylos Nr. 34 / 314 plane pastatas, kuriame yra patalpos, pažymėtos indeksu 1C2p, unikalus Nr.3495-9000-4018 patalpų indeksai – R-1-R-4, R-11-R-14, R-15 ir 1-17-1-21 bendras patalpų plotas 465,80 kv. m, perduotos Sporto centrui iki 2026 rugsėjo 1 d. |
| Negyvenamosios patalpos VŠĮ Alantos technologijos mokyklos patalpose, adresu Ažupiečių g. 2, Anykščiai | 20336,00 | Nekilnojamojo turto kadastro duomenų bylos Nr. 34 plane pastatas, kuriame yra patalpos, pažymėtos indeksu 1C4p, unikalus Nr. 3498-5002-6016 patalpų indeksai – 1-35,1-36,1-37,1-62 ir 1-71,1 bendras patalpų plotas 453,51 kv. m.Valstybės turto panaudos sutartimi gautas iš VŠĮ Alantos technologijos ir verslo mokyklos 453,51 kv. m naudojimui iki 2029 m. lapkričio 1 d. |
| Kiti statiniai (inžinieriniai) – kiemo statiniai (futbolo aikštė, tvora)J. Biliūno g. 81, Anykščiai, 19265 kv. mUnikalus Nr. 3495-6012-6028 | 236104,00 | Priklauso Anykščių rajono savivaldybei. Nuo 1956 metų pagal Anykščių rajono savivaldybės tarybos 301 sprendimą Nr. TS-91 perduotas Sporto centrui patikėjimo teise |
| **Iš viso:**  | **842687,00**  |  |

Per biudžetinius metus Sporto centras įsigijo ilgalaikio turto (6–7 lentelės).

***6 lentelė. Sporto centro ilgalaikis turtas 2021 m.***

|  |  |
| --- | --- |
| **Turtas** | **Vertė, Eur** |
| Vandens gręžinio įrengimas  | 11071,73 |
| Švieslentė ESK 33FBP su laikikliu | 2057,00 |
| Benzininis elektros generatorius LC3000IP | 1099,89 |
| Linijų žymėjimo įranga  | 1570,00 |
| **Iš viso:** | **15798,62** |

 ***7 lentelė. Pagal panaudos sutartis perduotas nekilnojamas turtas***

|  |  |
| --- | --- |
| **Turtas** | **Vertė, Eur** |
| Namelis (skirtas apsaugos operatoriui)  | 2 548,00 |
| Namelis pagalbinės-komercinės paskirties  | 8 256,78 |
| Namelis pagalbinės paskirties  | 4 808,00 |
| **Iš viso:** | **15612,78** |
|  |  |

 2021 m. gruodžio 29 d. buvo sudaryta automobilio pirkimo-pardavimo sutartis Nr. 6-897, pagal kurios 8.1 papunktį sumokėtas (pardavėjui) UAB Tokvila avansinis mokėjimas – 10089,00 Eur.

**Dokumentų valdymas**

Tinkamas dokumentų valdymas užtikrina sklandų darbą, todėl siekiama efektyviai valdyti dokumentų srautus ir gerinti tarpusavio komunikaciją. Išskiriami pagrindiniai tikslai: tinkamas dokumentų rengimas, tvarkymas ir apskaita, jų saugumas, konfidencialumas, popierinių dokumentų apyvartos mažinimas, tinkamas saugojimas.

Sporto centro dokumentų tvarkymas ir apskaita organizuojama vadovaujantis: Lietuvos Respublikos dokumentų ir archyvų įstatymu; Dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-117; Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. 118; Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100; Elektroninių dokumentų valdymo taisyklėmis, patvirtintomis Lietuvos vyriausiojo archyvaro 2011 m. gruodžio 29 d. įsakymu Nr. V-158. Einamųjų metų bylos sudarytos vadovaujantis dokumentacijos planu, suderintu ir patvirtintu Anykščių rajono savivaldybės archyvaro. Sporto centro direktorius atsako už įstaigos dokumentų valdymo organizavimą ir kontrolę, įsakymu paskiria asmenį, kuris atsako už įstaigos veiklos dokumentų registravimą, tvarkymą, apskaitą ir saugojimą. Sporto centro direktorius tvirtina metų dokumentacijos planą, nustato įstaigos veiklos dokumentų registrus, kitus apskaitos dokumentus, tvirtina dokumentų ir bylų apskaitos dokumentus, suderintus su Anykščių rajono savivaldybės archyvaru. Sporto centro dokumentacijos planas susideda iš dalių:

* Veiklos organizavimas;
* Dokumentų valdymo ir naudojimo dokumentai;
* Personalo valdymo dokumentai;
* Finansiniai ir turto valdymo dokumentai;
* Saugos ir sveikatos darbe, gaisrinės ir civilinės saugos dokumentai;
* Ugdymo proceso organizavimas.

 2021 metais dokumentų valdymui Sporto centras naudojosi kompiuterizuotos buhalterinės apskaitos programa „FINNAS“ ir darbo užmokesčio programa „FINALGA“. Sporto centro dokumentai valdomi elektroninėje dokumentų valdymo sistemoje KONTORA. „FINAS“ turimi moduliai: didžioji knyga, pirkimų-mokėjimų modulis, pardavimų-įplaukų modulis, ilgalaikio turto modulis.

2021 metais buvo siunčiamos elektroninių dokumentų formos:

* Deklaracijos Valstybinei mokesčių inspekcijai;
* Pažymos Valstybinio socialinio draudimo fondo valdybai prie SADM.

**Viešųjų pirkimų organizavimas**

Viešieji pirkimai Sporto centre yra atliekami vadovaujantis Lietuvos Respublikos viešųjų pirkimų įstatymu, Viešųjų pirkimų tarnybos patvirtintu mažos vertės pirkimų tvarkos aprašu.

Sporto centre yra patvirtintas viešųjų pirkimų organizavimo tvarkos aprašas, kuriuo nustatoma Sporto centro pirkimų organizavimo tvarka nuo pirkimo poreikio formavimo iki pirkimo procedūros pabaigos. Taip pat taisyklėse yra apibrėžiamas vykdomų pirkimų procesas ir juose dalyvaujančių asmenų – pirkimų iniciatoriaus ir pirkimų organizatoriaus funkcijos bei atsakomybė.

Pirkimų iniciatorius analizuoja prekių ir paslaugų pirkimo poreikį, kuris yra derinamas su Sporto centro direktoriumi. Mažos vertės pirkimo procedūras, kai konkrečių prekių, paslaugų ar darbų pirkimo sutarties vertė mažesnė kaip 58 000,0 Eur (be pridėtinės vertės mokesčio), atlieka Sporto centro direktoriaus įsakymu paskirtas pirkimo organizatorius.

 Per 2021 metus buvo įvykdyti 207 pirkimai (8, 9 lentelės), kurių bendra vertė – 187510, 65 Eur (su PVM).

***8 lentelė. 2021 m. atlikti prekių, paslaugų, darbų viešieji pirkimai***

|  |  |  |
| --- | --- | --- |
| **Pirkimo objekto rūšis** | **Vertė, Eur** | **Bendras pirkimų skaičius** |
| Prekės | 64 812,44 | 79 |
| Paslaugos | 111 826, 48 | 127 |
| Darbai | 10871,73 | 1 |

***9 lentelė. 2021 m. CVP IS priemonėmis vykdyti viešieji pirkimai***

|  |  |  |
| --- | --- | --- |
| **Pirkimo objekto rūšis** | **Vertė, Eur** | **Bendras pirkimų skaičius** |
| Prekės | 33 630,00 | 1 |
| Paslaugos | 0 | 0 |
| Darbai | 0 | 0 |

**Informacinių technologijų ir vidaus administravimo informacinių sistemų valdymas**

Sporto centro administracinėse patalpose (Liudiškių g. 18, Anykščiai) yra įrengtos 8 pilnai kompiuterizuotos darbo vietos: kompiuteris, internetas, sujungimas į bendrą tinklą. Visiems kompiuteriams per metus atliekami patikros darbai, operacinių sistemų atnaujinimo darbai.

Viešieji ryšiai buvo vykdomi pasitelkiant regioninės bei respublikinės žiniasklaidos priemones, Sporto centro interneto svetainę ir socialinius tinklus.

**Patvirtintų asignavimų naudojimas**

 Sporto centro 2021 m. asignavimų naudojimas pateiktas 10 lentelėje.

***10 lentelė. Patvirtintų asignavimų naudojimas 2021 m.***

|  |  |  |
| --- | --- | --- |
| Asignavimai pagal išlaidų ekonominę klasifikaciją | Planas (Eur) | Panaudota (Eur) |
| **Biudžeto programos lėšų sąmatos vykdymas** | **523000,00** | **520208,62** |
| Darbo užmokesčiui | 337800,00 | 337800,00 |
| Sodros įmokoms | 4900,00 | 4900,00 |
| Mityba | 3000,00 | 3000,00 |
| Ryšių paslaugos | 1600,00 | 1600,00 |
| Transporto išlaikymas | 11700,00 | 11700,00 |
| Aprangos įsigijimas bei priežiūra | 3000,00 | 3000,00 |
| Komandiruočių išlaidos | 11000,00 | 11000,00 |
| Kvalifikacijos kėlimas | 1000,00 | 1000,00 |
| Komunalinės paslaugos | 10000,00 | 10000,00 |
| Informacinių technologijų įsigijimas | 2500,00 | 2500,00 |
| Kitos paslaugos | 77100,00 | 77100,00 |
| Darbdavių socialinė parama | 1400,00 | 1400,00 |
| Kitos išlaidos kitiems einamiesiems tikslams | 30000,00  | 30000,00 |
| Infrastruktūros ir kitų statinių įsigijimo išlaidos | 12000,00 | 12000,00 |
| Transporto priemonių įsigijimo išlaidos | 16000,00 | 13208,62 |
| **Specialios programos lėšų sąmatos vykdymas** | **30500,00** | **2214,40** |
| Darbo užmokesčiui | 2000,00 | 2000,00 |
| Sodros įmokoms | 100,00 | 0,00 |
| Medikamentų įsigyjimo išlaidos | 1100,00 | 168,77 |
| Transporto išlaikymas | 1000,00 | 0,00 |
| Kitos paslaugos | 3300,00 | 45,63 |
| Darbdavio soc.parama pinigais | 3000,00 | 0,00 |
| Ilgalaikio turto įsigijimo išlaidos | 20000,00 | 0,00 |
| **Gauta lėšų projektinei veiklai** | **20039,00** | **17317,34** |
| **Gauta parama** | **2429,52** | **2429,52** |
| 1. Fiziniai asmenys | 1540,00 | 1540,00 |
| 2. Deutsch-Litauische Fusball-frundschaft | 500,00 | 500,00 |
| 3.VMI – 1,2 proc. | 139,52 | 139,52 |
| 4. Anykščių kredito unija | 250,00 | 250,00 |
| **Iš viso:** | **575968,52** | **542169,88** |

***11 lentelė. Sporto centro gautų papildomų lėšų 2021 m. palyginimas su 2020 m.***

|  |  |  |  |
| --- | --- | --- | --- |
| Gautos lėšos | 2021 m. | 2020 m. | Palyginimas. |
| Pajamos už suteiktas paslaugas, parduotas prekes | 21414,40 | 20200,00 | 1214,40 |
| Parama | 2429,52 | 1273,00 | 1156,52 |
| Lėšos gautos projektinei veiklai | 17317,34 | 30386,00 | -13068,66 |
| **Iš viso gauta lėšų:** | 41161,26 | 51859,00 | - 10697,74 |

Direktorius Arvydas Krikščiūnas

**SAVIVALDYBĖS TARYBOS SPRENDIMO**

**„DĖl PRITARIMO ANYKŠČIŲ KŪNO KULTŪROS IR SPORTO CENTRO 2021 METŲ VEIKLOS ATASKAITAI“ PROJEKTO**

 **AIŠKINAMASIS RAŠTAS**

 **1. Sprendimo projekto tikslai ir uždaviniai**

 Švietimo įstaigos vadovas analizuoja švietimo įstaigos veiklos ir valdymo išteklių būklę ir atsako už įstaigos veiklos rezultatus. Pagal Lietuvos Respublikos vietos savivaldos įstatymo 16 straipsnio 2 dalies 19 punktą, kuriame numatyta, jog biudžetinių ir viešųjų įstaigų (kurių savininkė yra savivaldybė), savivaldybės valdomųįmonių ir organizacijų metinių veiklosataskaitų (švietimo įstaigų metinės veiklos ataskaitos yra švietimo įstaigos vadovų metų veiklos ataskaitų dalis ir yra rengiamos Lietuvos Respublikos švietimo įstatyme nustatyta tvarka) ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas šio įstatymo 13 straipsnio 5, 6, 8 ir 9 dalyse nustatyta tvarka rengiant, pateikiant sprendimų projektus ir dėl jų balsuojant, Savivaldybės taryba išklauso biudžetinių įstaigų veiklos ataskaitas ir priima sprendimą pritarti arba nepritarti veiklos ataskaitai.

**2. Siūlomos teisinio reguliavimo nuostatos ir laukiami rezultatai**

 Bus įgyvendinti teisės aktų reikalavimai dėl ataskaitos turinio ir ataskaitos viešinimo.

**3. Lėšų poreikis ir šaltiniai**

Nėra.

**4. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Numatomas teisinis reguliavimo poveikis nevertinamas. Neigiamų pasekmių nėra.

**5. Kokius teisės aktus būtina priimti, kokius galiojančius teisės aktus reikia pakeisti ar pripažinti netekusiais galios – kas ir kada juos turėtų priimti**

Nėra.

**6. Sprendimo įgyvendinimo terminai – kas, ką ir kada turėtų atlikti**

Nėra.

**7. Sprendimo projekto rengimo metu gauti specialistų vertinimai ir išvados**

Nėra.

**8. Kiti reikalingi pagrindimai, skaičiavimai ir paaiškinimai**

Nėra.

**9. Sprendimo projekto iniciatoriai ir rengėjai, pranešėjas**

 Iniciatorius – Anykščių kūno kultūros ir sporto centro direktorius Arvydas Krikščiūnas.

 Rengėja – Nila Mėlynienė, Švietimo skyriaus vyriausioji specialistė.

Pranešėja – Jurgita Banienė, Švietimo skyriaus vedėja.